Leta 1934 so Vorošilova imenovali za ljudskega komisarja za obrambo (rusko Narkom). Leta 1935 so ga povzdignili v prvega izmed petih maršalov Sovjetske zveze. Le on in Semjon Budjoni sta preživela zloglasne Stalinove čistke. Po sovjetsko-finski vojni (1939-40) ni bil več ljudski komisar za obrambo. Med drugo svetovno vojno je bil član Državnega komiteja obrambe, kasneje pa v sovjetski vladi zadolžen na kulturo in nazadnje - po Stalinovi smrti (1953-60) predsednik prezidija Vrhovnega sovjeta ZSSR oz. formalni državni poglavar.